
ประกาศองค์การบริหารส่วนตำบลควนพัง
เรื่อง สอบราคาจ้างก่อสร้างที่ดินและสิ่งก่อสร้าง ประเภทสาธารณูปโภค ประจำปีงบประมาณ พ.ศ.๒๕๕๔
      
ด้วยองค์การบริหารส่วนตำบลควนพัง    มีความประสงค์จะสอบราคาจ้างก่อสร้างที่ดินและสิ่งก่อสร้าง ประเภทสาธารณูปโภค รายละเอียดดังนี้
โครงการติดตั้งไฟฟ้าสาธารณะตำบลควนพัง หมู่ที่ ๑,๒,๓,๔,๕,๖,๗ และ ๘  จำนวน ๒๐๕ จุด  ( รายละเอียดตามแผนผังที่ อบต.ควนพังกำหนด ) โดยแต่ละจุดประกอบด้วย
๑.โคมไฟขนาด ๑ X ๓๖ w.  พร้อมอุปกรณ์
๒.สายไฟ ขนาด ๑.๕ X ๒  (ภายนอก) VCT

๓.บัลลาสแสง
๔.มิเตอร์
๕.น็อตยึดเสา

              ราคากลางของงานก่อสร้างในการสอบราคาครั้งนี้ เป็นเงิน   ๖๑๕,๐๐๐  บาท  (หกแสนหนึ่งหมื่นห้าพันบาทถ้วน) ราคากลางของทางราชการดังกล่าว ไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างภายหลังมิได้
                          ผู้มีสิทธิเสนอราคาจะต้องมีคุณสมบัติดังนี้
๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการ
บริหารราชการส่วนท้องถิ่นในขณะที่ยื่นซองสอบราคา
๓. ไม่เป็นผู้ได้รับเอกสิทธิ์หรือความคุ้มครอง ซึ่งอาจปฏิเสธไม่ยอมรับขึ้นศาลไทย 
เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
๔.ไม่เป็นผู้มีผลประโยชน์หรือมีส่วนได้เสียร่วมกันกับผู้เสนอราคารายอื่นที่เข้าเสนอราคา 
ให้แก่องค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช ณ วันประกาศสอบราคาหรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
๕. มีผลงานก่อสร้างประเภทเดียวกัน ในวงเงินไม่น้อยกว่า    ๒๔๖,๐๐๐ บาท
                                กำหนดดูสถานที่ก่อสร้าง ในวันที่ ๔   สิงหาคม  ๒๕๕๔ ระหว่างเวลา  ๑๐.๐๐ น . ถึง ๑๒.๐๐ น.โดยออกเดินทางพร้อมกัน ณ ที่ทำการองค์การบริหารส่วนตำบลควนพัง และกำหนดรับฟังคำชี้แจงรายละเอียดเพิ่มเติมในเวลาเดียวกัน ณ สถานที่ก่อสร้าง ผู้ไม่มาดูสถานที่ก่อสร้างตามที่กำหนดถือว่ารู้สถานที่ดีอยู่แล้วจะมาเรียกร้องสิทธิกับองค์การบริหารส่วนตำบลควนพังภายหลังมิได้ 

-/กำหนดยื่นซอง...
-๒-
กำหนดยื่นซองสอบราคา  ในวันที่  ๓  สิงหาคม  ๒๕๕๔  ถึงวันที่  ๑๘  สิงหาคม  ๒๕๕๔ โดยระหว่างวันที่  ๓  สิงหาคม  ๒๕๕๔  –  ๑๗  สิงหาคม  ๒๕๕๔ ตั้งแต่เวลา ๐๘.๓๐ - ๑๖.๓๐ น. ในวันและเวลาราชการ ยื่นซองสอบราคา ณ ส่วนการคลังองค์การบริหารส่วนตำบลควนพัง และในวันที่ ๑๘ สิงหาคม  ๒๕๕๔ ตั้งแต่เวลา ๑๐.๓๐ น. – ๑๑.๐๐ น. ยื่นซองสอบราคา ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (สำนักงานท้องถิ่นอำเภอร่อนพิบูลย์)  ในกรณีที่ผู้เสนอราคาไม่สามารถยื่นซองสอบราคาด้วยตนเองได้ ให้ผู้เสนอราคาส่งเอกสารเสนอราคาทางไปรษณีย์ให้ถึงองค์การบริหารส่วนตำบลควนพังก่อนพ้นกำหนดยื่นซองสอบราคา ทั้งนี้องค์การบริหารส่วนตำบลควนพังจะถือวันและเวลาที่องค์การบริหารส่วนตำบลควนพังได้รับซองจากไปรษณีย์เป็นเวลารับซอง
กำหนดเปิดซองสอบราคา ในวันที่  ๑๘  สิงหาคม  ๒๕๕๔  ตั้งแต่เวลา ๑๑.๐๐ น. เป็นต้นไป ณ ศูนย์รวมข้อมูลข่าวสารการซื้อ/การจ้างขององค์การบริหารส่วนตำบลระดับอำเภอ (สำนักงานท้องถิ่นอำเภอร่อนพิบูลย์)  
    

ผู้สนใจติดต่อขอซื้อเอกสารในราคาชุดละ ๒,๐๐๐ บาท ได้ที่องค์การบริหารส่วนตำบล     ควนพัง ระหว่างวันที่  ๓  สิงหาคม  ๒๕๕๔   ถึงวันที่  ๑๗  สิงหาคม  ๒๕๕๔  ตั้งแต่เวลา ๐๘.๓๐ – ๑๖.๓๐ น. ในวันเวลาราชการ  และสามารถดูรายละเอียดเพิ่มเติมได้ที่ เว็บไซต์กรมบัญชีกลาง    www.gprocurement.go.th     และเว็บไซต์  ขององค์การบริหารส่วนตำบลควนพัง www.khuanpang.go.th หรือสอบถามทางโทรศัพท์หมายเลข ๐๗๕-๗๕๙๒๘๔

ประกาศ ณ วันที่   ๓    เดือน  สิงหาคม  พ.ศ. ๒๕๕๔
                                        (ลงชื่อ)           อภินันท์   พจนะ
                                (นายอภินันท์   พจนะ )

          ปลัดองค์การบริหารส่วนตำบลควนพัง ปฏิบัติหน้าที่

       นายกองค์การบริหารส่วนตำบลควนพัง
